 நேற்று நான் சொன்னவைகளுக்கெல்லாம் மாறுபாடாயிருப்பினும், இன்று நான் எதை நம்புகிறேனோ அதைச் சொல்லியே தீருவேன். - வென்டல் ஃபிலிப்ஸ்  எதேச்சாதிகாரத்தை அலைத்து ஆட்டக்கூடிய சக்தி ஒன்று மக்களிடம் இருக்கின்றது. அது மின்னல், புயல், பூகம்பம் ஆகியவைகளைவிட் மேலான ஆற்றலுள்ளது. அது நாகரிகஉலகம் முழுவதும் கோபிக்கக்கூடும் என்று உணரும் அச்சமேயாகும். - டேனியல் வெப்ஸ்டர்  அபிப்பிராயம் படைகளைவிட வல்லமையுள்ளது. - பாமர்ஸ்டன் பிரபு   உலகில் நன்மையோ தின்மையோ செய்வதில் முக்கியமான விஷயம் அபிப்பிராயம். விஷயங்களைப்பற்றிய தவறான அபிப்பிராயங்களே நம் அழிவுக்குக் காரணமாக இருகின்றன.  மார்க்கஸ் அன்டோனியஸ்  சட்டங்களைப் பார்க்கினும் உலகை அதிகமாக ஆட்சி புரிவது அபிப்பிராயமே. நம்முடைய சொத்துகளையும் உயிரையு காத்து நிற்கும் முக்கியமான கோட்டை தனிமனிதர்களும் மக்கள் கூட்டங்களும் கொண்டுள்ள ஒழுக்க சம்பந்தமான முடிவுகளே அன்றி. நீதித் தலங்களின் முடிவுகள் அல்ல வளர்ச்சி பெற்றுவரும் சமூகத்தில் ஆயுதங்களுக்குப் பதிலாக அபிப்பிராயமே மேலோங்கி நிற்கும். - சான்னி  பெரும்பாலான மனிதர்களுக்கு அபிப்பிராயமே கிடையாது சிலருக்கு மட்டுமே சொந்த அபிப்பிராயம் என்று இருக்கு அது சிந்தனை செய்து அறிவை அடிப்படையாக கொண்டிருக்கும்.  ஸியூ  உலகிலேயுள்ள முதன்மையான பொய், பொது மக்களின் அபிப்பிராயம் என்பது. - கார்லைல்  தாராள மனப்பான்மையுள்ள ஒருவன், மற்றொருவன் தன் அபிப்பிராயத்தை மாற்றிக் கொண்டால், அவன்மீது குற்றம் சாட்டமாட்டான்.-ஸிஸெரோ